cyanic-selkie/wikianc huggingface dataset:
నవీన శిలా యుగం
లిథికు సాంకేతికత
లెవాంటు, అనటోలియా, సిరియా, ఉత్తర మెసొపొటేమియా, మధ్య ఆసియాలోని కొత్తరాతియుగం ప్రజలు కూడా ఇళ్ళు, గ్రామాలను నిర్మించడానికి మట్టి-ఇటుకను ఉపయోగించి భవనాలు నిర్మించారు. కాటలుహోయుకు వద్ద పూతపూయబడిన ఇళ్ళు మానవులు జంతువుల విస్తృతమైన దృశ్యాలతో చిత్రీకరించబడ్డాయి. ఐరోపాలో వాటిలు డౌబు వద్ద నిర్మించిన పొడవైన ఇళ్ళు నిర్మించబడ్డాయి. చనిపోయినవారి కోసం విస్తృతమైన సమాధులు నిర్మించారు. ఐర్లాండులో ఈ సమాధులు ముఖ్యంగా చాలా ఉన్నాయి. వాటిలో చాలా వేల సమాధులు ఇప్పటికీ ఉనికిలో ఉన్నాయి. బ్రిటీషు దీవులలోని కొత్తరాతియుగం ప్రజలు తమ చనిపోయిన, కాజ్‌వేడ్ శిబిరాలు, హెంజెస్, ఫ్లింట్ గనులు, కర్సస్ స్మారక కట్టడాల కోసం పొడవైన లాగుడుబళ్ళు, చాంబరు సమాధులు, స్మారకచిహ్నాలు (రాతి, చెక్కతో నిర్మించినవి) నిర్మించారు. ఆహారం నెలలకాలం వరకు నిలువచేయడానికి గాలి చొరబడని కంటైనర్లు తయారు చేయబడ్డాయి. ఆహారాన్ని నిలువచేయడానికి ఉప్పు ఉపయోగించబడుతుంది.
అమెరికా, పసిఫికు ప్రాంతాలలో ఐరోపా దాడులు జరిగేవరకు ఎక్కువగా కొత్తరాతియుగం ఉపకరణ తయారీ సాంకేతికతను నిలుపుకున్నారు. మినహాయింపులలో గ్రేటు లేక్సు ప్రాంతంలో రాగి గొడ్డలి, ఈటెలు ఉన్నాయి.
దుస్తులు
జంతువుల తోలుతో అనేక దుస్తులు తయారు చేయబడినట్లు కనిపిస్తాయి. తోలును కట్టుకోవడానికి ఉపయోగించబడిన ఎముక, కొమ్ముల పిన్నులను కనుగొనబడ్డాయి. తరువాతి కొత్తరాతియుగం సమయంలో ఉన్ని వస్త్రం, నార అందుబాటులోకి వచ్చి ఉండవచ్చు, చిల్లులు గల రాళ్లను కనుగొన్నట్లు (పరిమాణాన్ని బట్టి) కుదురు వోర్లు లేదా మగ్గం బరువులుగా ఉపయోగపడవచ్చు. కొత్తరాతియుగం యుగంలో ధరించే దుస్తులు " ఎట్జి ది ఐస్మాను " (అయినప్పటికీ అతను కొత్తరాతియుగం కానప్పటికీ (అతను తరువాత రాగి యుగానికి చెందినవాడు)) ధరించిన దుస్తులతో సమానంగా ఉండవచ్చు.
ఆరంభకాల స్థావరాల జాబితా
నవీనశిలాయుగం మానవనివాసిత స్థావరాలు: ప్రంపంచంలో అతి పురాతన రహదారి, ఇంగ్లాండులోని స్వీట్ ట్రాక్, క్రీ.పూ. 3000 నాటి ఖర్జూరం, నవీనశిలాయుగం నాటి ఆలయంలోని ఘంట.(ఘోజొ,మాల్టా).
నవీన శిలా యుగంలో దశలు
మానవుడు ఆహార సేకరణ దశ నుండి ఉత్పత్తి దశకు చేరుకున్న కాలం: నవీన శిలాయుగం నవీన శిలాయుగం గార్డెన్‌చైల్డ్ నవీన శిలాయుగపు తొలిదశలో (25,000 బి.సి- 18,000)
మూలాలు
వర్గం:చరిత్ర వర్గం:రాతి యుగం వర్గం:మానవ పరిణామం
ఆనంద్ బక్షి
ఆనంద్ బక్షి సుప్రసిద్ద హిందీ సినీ కవి. ఈయన అనేక జనరంజకమైన పాటలను రచించాడు.
జీవిత విశేషాలు
ఆనంద్ బక్షి (బక్షి ఆనంద్ ప్రకాష్ వైద్) ప్రస్తుతం పాకిస్థాన్‌లో ఉన్న రావల్పిండిలో 1930, జూలై 21న జన్మించాడు. ఇతని పూర్వీకులు రావల్పిండి సమీపంలో ఉన్న కుర్రీ గ్రామానికి చెందిన మోహ్యాల్ బ్రాహ్మణులు. వీరి మూలాలు కాశ్మీర్‌లో ఉన్నాయి. ఇతడు 5 సంవత్సరాల వయసులో ఉన్నప్పుడు ఇతని తల్లి సుమిత్ర మరణించింది. విభజన సమయంలో ఇతని కుటుంబం పూనే, మీరట్‌ల గుండా ప్రయాణించి ఢిల్లీకి వలస వచ్చింది అక్కడ స్థిరపడింది.
ఇతని ప్రాథమిక విద్య అనంతరం ఇతడు భారతీయ సైన్యంలో చేరాడు. ఇతనికి చిన్నతనం నుండే కవిత్వం వ్రాయాలని ఉబలాటం ఉండేది. అయితే సైన్యంలో ఇతనికి సమయం దొరకక ఎక్కువగా వ్రాయడానికి కుదరలేదు. సమయం చిక్కినప్పుడల్లా ఇతడు కవిత్వం వ్రాసేవాడు. తన పాటలను సైన్యంలో స్థానిక కార్యక్రమాలలో ఉపయోగించేవాడు. సైన్యంలో ఇతడు ఎక్కువ కాలం పనిచేశాడు.
సినిమా రంగం
ఇతడు హిందీ సినిమాలలో రచయితగా, గాయకుడిగా పేరు తెచ్చుకోవాలని ప్రవేశించాడు. కానీ చివరకు గేయ రచయితగా రాణించాడు. బ్రిజ్‌మోహన్ సినిమా భలా ఆద్మీ (1958) చిత్రంతో ఇతనికి గీతరచయితగా గుర్తింపు వచ్చింది. 1956 నుండి 1962 వరకు కొన్ని చిత్రాలకు పనిచేసినా 1962లో మెహెందీ లగీ మేరీ హాత్తో ఇతని విజయ పరంపర ప్రారంభమయ్యింది. ఇతడు మొత్తం 638 హిందీ సినిమాలకు 3500లకు పైగా పాటలను వ్రాశాడు. ఇతని పాటలకు లక్ష్మీకాంత్-ప్యారేలాల్, ఆర్.డి.బర్మన్, కళ్యాణ్‌జీ ఆనంద్‌జీ, ఎస్.డి.బర్మన్, అను మాలిక్, రాజేష్ రోషన్, ఆనంద్-మిలింద్ మొదలైన సంగీత దర్శకులు బాణీలు కూర్చగా, షంషాద్ బేగం, ఇలా అరుణ్, ఖుర్షీద్ బావ్రా, అమీర్‌బాయి కర్ణాటకి, సుధా మల్హోత్రా, కిశోర్ కుమార్, శైలేంద్ర సింగ్, కుమార్ సానూ, కవితా కృష్ణమూర్తి వంటి అనేక మంది గాయనీ గాయకులు ఇతని పాటలను ఆలపించారు.
ఇతడు వ్రాసిన పాటలలో 1972లో వచ్చిన హరేరామ హరేకృష్ణ చిత్రంలోని దమ్‌ మారో దమ్ పాట ఇతడిని ప్రతిభావంతుడైన రచయితగా నిలబెట్టింది. ఇతడు గీతరచన చేసిన చిత్రాలలో బాబీ, అమర్ ప్రేమ్‌, ఆరాధన, జీనే కీ రాహ్, మేరా గావ్ మేరా దేశ్, ఆయే దిన్ బహార్ కే, ఆయా సావన్ ఝూమ్‌కే, సీతా ఔర్ గీతా, షోలే, ధరమ్‌ వీర్, నగీనా, లమ్హే, హమ్‌, మొహ్రా, దిల్ వాలే దుల్హనియా లేజాయేంగే, పర్‌దేశ్, దుష్మన్, తాళ్, మొహబ్బతే, గదర్:ఏక్ ప్రేమ్‌ కథ, యాదే వంటి అనేక విజయవంతమైన చిత్రాలున్నాయి.
ఇతడు ఉత్తమ గేయ రచయితగా ఫిల్మ్‌ఫేర్ పురస్కారానికై 40 సార్లు నామినేట్ చేయబడ్డాడు. వాటిలో 4 పర్యాయాలు ఉత్తమ గేయరచయితగా ఫిల్మ్‌ఫేర్ పురస్కారం దక్కించుకున్నాడు.
మరణం
ఇతడు తన జీవితంలో విపరీతంగా ధూమపానం చేయడం వల్ల ఇతని ఊపిరితిత్తులు, గుండె సంబంధిత వ్యాధులతో బాధపడ్డాడు. పర్యవసానంగా బ్యాక్టీరియల్ ఇన్ఫెక్షన్‌తో 2002, మార్చి 30వ తేదీన తన 71వ యేట మరణించాడు. మరణించేనాటికి ఇతనికి భార్య కమలా మోహన్ బక్షి, కుమార్తెలు సుమన్ దత్, కవితా బాలి, కుమారులు రాజేష్ బక్షి, రాకేష్ బక్షి ఉన్నారు. ఇతడు రచించిన పాటలున్న చివరి సినిమా మెహబూబా ఇతని మరణానంతరం విడుదలయ్యింది.
జననం
భాషా విశేషాలు
తెలుగు భాషలో పుట్టు పదానికి వివిధ ప్రయోగాలున్నాయి. పుట్టు v. n. అనగా To be born, produced. To arise, come into existence, (as love, anger, &c.) జన్మించు అని అర్ధం. n. Birth, జన్మము. adj. Born. తల్లితోడబుట్టినది a mother's sister. తోడబుట్టినవాడు a brother. తోడబుట్టినది a sister. పుట్టుదరిద్రము life-long poverty. పుట్టుభోగి one who is rich from his birth. పుట్టుమచ్చ a birth-mark. పుట్టువ్యాధి a congenital disease, a disease born with one. పుట్టుక n. Birth, origin; source. జన్మము. పుట్టుకల్లరి n. A born liar, పుట్టుక మొదలు అబద్ధము లాడువాడు. పుట్టుగట్టు n. The mountain out of which the sun is supposed to be born each morning, ఉదయాద్రి పుట్టుగొడ్డు అనగా పుట్టు గొడ్రాలు one who is hopelessly barren. పుట్టుగ్రుడ్డి లేదా పుట్టుచీకు n. One who is born blind. పుట్టుచెయుయువులు n. Ceremonies connected with a birth. జాతకర్మము. పుట్టుపాప n. An albino. పుట్టువు, పుట్టుగు or పుట్టుబడి n. Birth, origin, production, పుట్టుక. తొంటిపుట్టువన్ in a former birth. పుట్టుమూగ n. One who is born dumb. పుట్టువడుగు n. One who is a bachelor all his lifetime. పుట్టువెర్రి n. One who is insane from his birth. పుట్టించు v. a. అనగా To create, generate, form, make, raise, fabricate. పుట్టింట At home, in her parent's house. పుట్టినిల్లు, పుట్నిల్లు or పుట్టిల్లు n. Birth-place, home; mint, fountain-head. వాడు దుర్మార్గమునకు పుట్టిల్లు he is a mass of wickedness.
పునర్జన్మ
పునర్జన్మ లేదా పునర్-జన్మ (ఆంగ్లం : Rebirth లేదా Reincarnation) : మనిషి తనువు చాలించిన తరువాత, తిరిగీ భూమిపై మనిషిగా (శిశువుగా) జన్మించి, తిరిగీ ఇంకో జీవితం గడపడం, ఈ విధానాన్నే 'పునర్జన్మ' అని వ్యవహరించవచ్చు. ఈ పునర్జన్మ విశ్వాసం కోవలోకి వస్తుంది. పునర్జన్మ అనే పదం వినగానే, మనిషికి తన ప్రస్తుత జీవితం మొదటిది అనే భావన స్ఫురిస్తుంది, ఈ జీవనం చాలింతరువాత రాబోయే కాలంలోనో, లేక యుగంలోనో మరో జన్మ వుండడం తథ్యం అనే విశ్వాసమే, ఈ పునర్జన్మ అనే భావనకు మూలం. అలాగే జీవితంలో అనేక మలుపులు మార్పులు రావడాన్నికూడా మరోజన్మతో పోలుస్తారు. ఉదాహరణకు యాక్సిడెంటయి, తీవ్రగాయాలకు గురై, తిరిగీ కోలుకోవడం లేదా చావునుండి బయటపడటం.
మూలాలు
వర్గం:జీవి వర్గం:మానవుడు
స్టీఫెన్ హాకింగ్
హాకింగ్ రాయల్ సొసైటీ ఆఫ్ ఆర్ట్స్‌లో గౌరవ సభ్యుడిగా, పాంటిఫికల్ అకాడమీ ఆఫ్ సైన్సెస్‌లో జీవిత కాల సభ్యునిగా ఉన్నాడు. ఆయన అమెరికా అత్యున్నత పౌర పురస్కారమైన ప్రెసిడెన్షియల్ మెడల్ ఆఫ్ ఫ్రీడమ్ అందుకున్నాడు. బిబిసి వారి 100 మంది అత్యంత గొప్ప బ్రిటిషర్ల జాబితాలో 25వ స్థానంలో నిలిచాడు. ఆయన రాసిన ఎ బ్రీఫ్ హిస్టరీ ఆఫ్ టైమ్ అన్న పుస్తకం ద బ్రిటీష్ సండే టైమ్స్ బెస్ట్ సెల్లర్ల జాబితాలో 237 వారాల పాటు నిలిచి రికార్డులు బద్దలు కొట్టింది. ఈ పుస్తకపు అమ్మకాలు గిన్నిస్ బుక్ ఆఫ్ వరల్డ్ రికార్డ్స్‌లోనూ స్థానం సంపాదించాయి.
జీవిత ఘట్టాలు
అప్పటికి ప్రఖ్యాత ఖగోళ శాస్త్రవేత్త గెలీలియో మరణించి దాదాపు 300 సంవత్సరాలు అవుతోంది. అప్పుడే అంటే 1942 జనవరి 8వ తేదీన ఇంగ్లాండులోని ఆక్స్ ఫర్డ్ లో స్టీఫెన్ హాకింగ్ జన్మించాడు. ఆయన తండ్రి వృత్తి రీత్యా లండన్ లో వైద్య శాస్త్ర పరిశోధకుడు. రెండవ ప్రపంచ యుద్ధ సమయంలో లండన్ లో నెలకొన్న ప్రమాదకర పరిస్థితుల వల్ల స్టీఫెన్ తల్లిని ఆక్స్ ఫర్డ్ లోని సురక్షిత ప్రాంతానికి పంపించారు. కొంత కాలానికి ఆయన కుటుంబం లండన్ లోని హైగేట్స్ ప్రాంతానికి తరలివచ్చింది. స్టీఫెన్ తన విద్యార్థి జీవితాన్ని అక్కడే ప్రారంభించాడు. తర్వాత అంటే 1950లో ఆయన తండ్రి కుటుంబాన్ని మిల్ హిల్ ప్రాంతానికి మార్చాడు. తండ్రి స్టీఫెన్ ని అక్కడి సెయింట్ ఆల్బన్స్ పాఠశాలలో చేర్చాడు. తన గణిత ఉపాధ్యాయుని ప్రేరణతో గణితశాస్త్రంలో స్పెషలైజేషన్ చేద్దామనుకున్నాడు స్టీఫెన్. కాని దానికి వ్యతిరేకంగా తండ్రి రసాయనశాస్త్రంలో చేర్పించాడు. తరువాత 1959లో నేచురల్ సైన్స్ విద్య కోసం స్కాలర్ షిప్ పరీక్ష రాశాడు. అందులో సఫలీకృతుడైనా, భౌతిక శాస్త్రంలో స్పెషలైజేషన్ చేశాడు. 1962లో కేవలం ప్రథమ శ్రేణిలో ఉత్తీర్ణుడు కాగలిగాడు.
కాస్మాలజి, జనరల్ రిలెటివిటీ పరిశోధనల కోసం ఆక్స్‌ఫర్డ్ కి వెళ్ళాడు. అప్పటి నుంచి స్టీఫెన్ పరిస్థితి పూర్తిగా మారింది. భోజనం చెయ్యాలన్నా, కనీసం బూట్ల లేసు కట్టుకుందామన్నా, శరీరం సహకరించేది కాదు. క్రిస్‌మస్ సెలవులకు ఇంటికి వెళ్ళిన స్టీఫెన్ పరిస్థితి ఆయన తల్లిదండ్రులను కలవర పెట్టింది. భోజనం చేయడానికి ఆయన పడుతున్న ఇబ్బంది తల్లిని మధనపెట్టింది. ఆ సమయంలోనే ఆసుపత్రిలో చేసిన పరీక్షల్లో ఆయనకు మోటార్ న్యూరాన్ వ్యాధి (Motor Neuron Disease) అనే భయంకర వ్యాధి ఉన్నట్టు తెలిసింది. దీనినే Amyotrophic Lateral Sclerosis (ALS) వ్యాధి అని కూడా అంటారు. నాడీ మండలం పై అంటే నరాలు, వెన్నుపూస పై ఇది ప్రభావం చూపుతుంది. భౌతిక శాస్త్రవేత్త వెర్నర్‌ ఇస్రయిల్‌ ‘మోజట్‌ కంపోజింగ్‌ సింఫనీ’ తెచ్చి స్టీఫెన్‌ తలకు అమర్చాడు. దాని వల్ల ఆయనకు తనను తాను వ్యక్తీకరించుకునే అవకాశం కలిగింది. దాన్ని అభ్యసించడానికి ఆయనకు కొంత సమయం పట్టినా, తర్వాత కాలంలో అది ఎంతో ఉపయోగపడుతూ వచ్చింది.
1970 నాటికి మాట పూర్తిగా పడిపోయింది. అతని హావభావాలు కుటుంబ సభ్యులకు, అతి సన్నిహితులకు మాత్రమే అర్థమయ్యేవి. 1985లో ఆయనకు నిమోనియా వచ్చింది, అప్పటి నుంచీ ఒక చక్రాల కుర్చీకి పరిమితమై తన చేతి చిటికెన వేలి కదలికల సాయంతో మాత్రమే దానికి అనుసంధానించి, రూపొందించిన ‘వాయిస్‌ సింథసైజర్‌’తో తన ఆలోచనలను శాస్త్ర లోకానికి అందిస్తున్నారు.హాకింగ్‌ చిటికెన వేలు కదలికల్ని ఒక హ్యాండ్‌ కంట్రోలర్‌ యంత్రానికి అమర్చిన తెరపై అక్షరాలను స్కాన్‌ చేసే కర్సర్‌ నియంత్రిస్తుంది. ఆయన ఎంచుకున్న అక్షరాల్ని, యంత్రంలోని వ్యవస్థ తనంతట తానే పని చేసే ‘అల్గారిదమ్‌’ సాయంతో మాటలు వాక్యాల రూపంలో రూపొందించి తెరపై ప్రకటిస్తుంది.కంప్యూటర్‌ ఇంజనీర్‌ డేవిడ్‌, ఒక చిన్న కంప్యూటర్‌ని స్టీఫెన్‌ హాకింగ్‌ వీల్‌ఛైర్‌కు అమర్చాడు. అందులోని సింథసైజర్‌ విషయాన్ని మాటగా మార్చి ఎదుటి వారికి వినిపిస్తుంది. అందుకోసం తన గొంతునే వాడమన్నాడు స్టీఫెన్‌. మాట పడిపోక ముందున్న తన గొంతు ధ్వనిని అందులో ఉపయోగించమన్నాడు. దాని వల్ల స్టీఫెన్‌ హాకింగ్‌ సాంకేతిక సంభాషణ సహజ సంభాషణలా మారిపోయేది. డాక్టరేట్ సంపాదించేలోపే స్టీఫెన్ మరణిస్తాడని అనుకున్నారంతా... కానీ ఆయన పట్టుదల, ఆత్మస్థైర్యం ముందు మృత్యువు ఓడిపోయింది. మళ్లీ విశ్వవిద్యాలయానికి తిరిగివచ్చిన హాకింగ్ తన పరిశోధనల్లో నిమగ్నమయ్యాడు. ఆయన ఆరోగ్య పరిస్థితి తెలిసి మిత్రులు సహకరించాలని చూసినా స్టీఫెన్ సున్నితంగా తిరస్కరించే వాడు. 2018 మార్చి 14 న బుధవారం ఉదయం ఆయన కేంబ్రిడ్జ్‌లోని తన నివాసంలో మరణించాడు.
విశ్వవిద్యాలయం
స్టీఫెన్ తన 17 వ యేట,1959వ సంవత్సరం 10వ నెలలో ఆక్స్ ఫర్డ్ విశ్వవిద్యాలయంలో చేరినాడు.తర్వాత కేంబ్రిడ్జ్‌లో పీహెచ్‌డీ చేశారు.
వైవాహిక జీవితం
స్టీఫెన్‌కు ఇద్దరు భార్యలు. కేంబ్రిడ్జ్‌లో చదువుతున్న రోజుల్లో జానే విల్డే అనే అమ్మాయితో స్టీఫెన్‌కు పరిచయం ఏర్పడింది. అప్పటికి స్టీఫెన్‌ వ్యాధి బయటపడలేదు. విశ్వవిద్యాలయంలో తనకు పరిచయమున్న మహిళను స్టీఫెన్ వివాహం చేసుకున్నాడు. ఆక్స్ ఫర్డ్ లో ఉన్నప్పుడు దగ్గర లోనే ఇల్లు తీసుకుని ఉండేవాడు. అయితే వ్యాధి గురించి తెలిశాక కూడా జానే పెళ్లి చేసుకునేందుకు ఒప్పుకొన్నారు, 1965లో వీరిద్దరూ పెళ్ళి చేసుకొన్నారు. వీరికి ఇద్దరు మగ పిల్లలు, ఒక ఆడపిల్ల. అయితే 1995లో వీరు విడిపోయారు. ఆ తర్వాత అదే సంవత్సరం స్టీఫెన్‌, ఎలైన్‌ మాసన్‌ అనే అమ్మాయిని పెళ్లిచేసుకున్నారు. 1980లో స్టీఫెన్‌ అనారోగ్యంలో ఉన్న సమయంలో మాసన్‌ ఆయనకు నర్స్‌గా పనిచేసింది. ఈ క్రమంలో వీరి మధ్య ప్రేమ చిగురించింది. అయితే 2006లో మాసన్‌ నుండి కూడా విడిపోయాడు.
పరిశోధనలు, ఆవిష్కరణలు, అభిప్రాయాలు
ఎన్నో విశ్వవిద్యాలయాల్లో పనిచేసిన స్టీఫెన్‌కు, వ్యాధి అడ్డంకిగా మారలేదు. 1966లో ఆయన సమర్పించిన‘ప్రొపర్టీస్‌ ఆఫ్‌ ఎక్స్‌పాండింగ్‌ యూనివర్సెస్‌’ థీసిస్‌ను ఆన్‌లైన్‌లో ఉంచగా ప్రపంచవ్యాప్తంగా లక్షలాది మంది దానిని చదివేందుకు ఆసక్తి చూపారు, 1970 నుంచి కృష్ణబిలాలపై పరిశోధనలు ప్రారంభించాడు. తీరికలేని స్టీఫెన్ తనకు వ్యాధి వుందన్న విషయాన్ని కూడా మరచి పోయాడు. క్వాంటం థియరి, జనరల్ రిలెటివిటీ లను ఉపయోగించి... కృష్ణబిలాలు కూడా రేడియేషన్ ను వెలువరిస్తాయని కనుగొన్నాడు. దీనికే హాకింగ్ రేడియేషన్ అనే పేరు వచ్చింది. 1971నుంచి బిగ్ బ్యాంగ్ పై పరిశోధనలు మొదలు పెట్టిన ఆయన కృష్ణబిలాలకు సంబంధించి ఎన్నో విషయాలను ఆవిష్కరించాడు. 1984లో ఏ బ్రీఫ్ హిస్టరీ ఆప్ టైమ్ పుస్తకరచన ప్రారంభించాడు. ఆ సమయంలోనే వ్యాధి వల్ల 1985లో వైద్యుల దగ్గర ఉండాల్సి వచ్చింది. అప్పుడే కంప్యూటరు సాయంతో మాట్లాడగలిగే పరికరాన్ని స్టీఫెన్ తయారు చేసుకున్నాడు. దాని సాయంతోనే 1988లో పుస్తకాన్ని వెలువరించాడు. అది అమ్మకాల్లో సృష్టించిన రికార్డు అంతా ఇంతా కాదు. ప్రపంచ వ్యాప్తంగా 40 భాషల్లో ఆ పుస్తకం వెలువడింది. తెలుగులోనూ కాలం కథ పేరుతో వెలువడింది. ప్రపంచ వ్యాప్తంగా  ఏ బ్రీఫ్ హిస్టరీ ఆప్ టైమ్ అమ్మకాల్లో సృష్టించిన రికార్డు వల్ల అది 1998 అంటే వెలువడిన 10 సంవత్సరాల తరువాత గిన్నిస్ బుక్ లో స్థానం సంపాదించింది.2014: హాకింగ్ జీవిత విశేషాలతో ది థియరీ ఆప్ ఎవ్వరిథింగ్ అనే సినిమా తీశారు. దీనికి ఆస్కార్ అవార్డు కూడా వచ్చింది. సోషల్‌ మీడియాలో చేరిన క్షణాల్లోనే ఆయన మిలియన్‌ ఫాలోవర్స్‌ను పొందాడు. ఇక స్టీఫెన్ హాకింగ్ చేసిన తొలి పోస్ట్‌కు క్షణాల్లో ఏకంగా ఐదులక్షల లైక్లు వచ్చాయి.
Popular
Footnote: On Hawking’s website, he denounces the unauthorised publication of The Theory of Everything and asks consumers to be aware that he was not involved in its creation. www.ifscindia.in
Films and series
A list of Hawking’s publications through the year 2002 is available on his website.
వివాదాలు
బ్రిటన్‌, అమెరికాల్లో కొందరు ప్రముఖ సిద్ధాంతకర్తలు ఊహ ప్రకారం- స్టీఫెన్‌ హాకింగ్‌ 1985లోనే మరణించాడు. తాను రాసిన ‘ఎ బ్రీఫ్‌ హిస్టరీ ఆఫ్‌ టైమ్‌’ పుస్తక ప్రచురణకు మూడేళ్ల ముందే ఆయన చనిపోయారని, ఆ విషయాన్ని దాచిపెట్టి ప్రజల్లో శాస్త్రీయ దృక్పథాన్ని పెంచేందుకే ఆయన స్థానంలో మరొకరు ఉన్న వ్యక్తిని ప్రతిష్ఠించి- తమ సైంటిఫిక్‌ ఎజెండాను వ్యాప్తి చేస్తున్నారని ఈ థియరిస్టుల వాదన, *. హాకింగ్ 1963లో ఎమియోట్రోఫిక్ లేటరల్ స్కెర్లోసిస్ (ఏఎల్ఎస్) అనే జబ్బు బారిన పడ్డారు. ఇది ఓ భయంకరమైన నరాల క్షీణత వ్యాధి. ఈ వ్యాధి సోకిన వారు నాలుగేళ్ల కంటే ఎక్కువ కాలం బతకడం దాదాపు అసాధ్యం. మహా అయితే 1970 వరకు హాకింగ్ జీవించి ఉండాలి. కానీ వ్యాధి సోకి 55 ఏళ్లు అవుతోంది. ఈనెల 8న హాకింగ్ 77వ పుట్టిన రోజును జరుపుకున్నారు. తీవ్రమైన నరాల జబ్బుతో బాధపడుతున్న హాకింగ్ 30 ఏళ్ల క్రితం ఎలా ఉన్నారో.. ఇప్పటికీ ఆయన రూపం అలానే ఉంది. ఇది చాలా ఆశ్చర్యకరమైన విషయం.
బాహ్య లింకులు
వర్గం:ఖగోళ శాస్త్రవేత్తలు వర్గం:ప్రపంచ ప్రసిద్ధులు వర్గం:1942 జననాలు వర్గం:ఇంగ్లాండు వ్యక్తులు వర్గం:బ్రిటిష్ శాస్త్రవేత్తలు వర్గం:జీవిస్తున్న ప్రజలు వర్గం:నాస్తికులు
సంకేపల్లి (ఖాల్సా)
సంకేపల్లి (ఖాల్సా),తెలంగాణ రాష్ట్రం, రంగారెడ్డి జిల్లా, శంకర్‌పల్లి మండలానికి చెందిన గ్రామం
ఇది మండల కేంద్రమైన శంకర్‌పల్లి నుండి 12 కి. మీ. దూరం లోను, సమీప పట్టణమైన వికారాబాద్ నుండి 22 కి. మీ. దూరంలోనూ ఉంది.
దాయపంతులపల్లి చెన్నదాసు
దాయపంతులపల్లి చెన్నదాసు తెలంగాణ రాష్ట్రానికి చెందిన వాగ్గేయకారుడు.
సంకేపల్లి (ఖాల్సా)
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.
దాయపంతులపల్లి చెన్నదాసు
జీవిత విశేషాలు
చెన్నదాసు 1904లో యాదవ కుంటుంబానికి చెందిన నాగయ్య, నాగమ్మ దంపతులకు మహబూబ్ నగర్ జిల్లా, నవాబ్‌పేట మండలంలో జన్మించాడు. ఈయన అనేక శాస్త్రాలు చదివాడు. కొంతకాలం తరువాత చదువు వదిలి కరణీకము రాసే పనిలో చేరాడు.
సంకేపల్లి (ఖాల్సా)
గణాంకాలు
2011 భారత జనగణన గణాంకాల ప్రకారం ఈ గ్రామం 251 ఇళ్లతో, 1139 జనాభాతో 219 హెక్టార్లలో విస్తరించి ఉంది. గ్రామంలో మగవారి సంఖ్య 587, ఆడవారి సంఖ్య 552. షెడ్యూల్డ్ కులాల సంఖ్య 307 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 574049
దాయపంతులపల్లి చెన్నదాసు
రచనా ప్రస్థానం
చిన్నప్పటినుండి భక్తిభావం కలిగివున్న చెన్నదాసు రామాయణం, మహాభారతం, భాగవతం మొదలైనవి నేర్చుకొని పాడేవాడు. వేపూరు హనుమద్దాసు నుండి ఉపదేశము పొందాడు. గంగాపురం చెన్నకేశవ స్వామికి అంకితమిస్తూ అనేక కీర్తనలు రాసి, పాడాడు.
సంకేపల్లి (ఖాల్సా)
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి శంకర్‌పల్లిలోను, మాధ్యమిక పాఠశాల శంకర్పల్లి ఖల్సాలోనూ ఉన్నాయి. సమీప జూనియర్ కళాశాల శంకర్‌పల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు చేవెళ్ళలోనూ ఉన్నాయి. సమీప మేనేజిమెంటు కళాశాల దొంతన్ పల్లిలోను, వైద్య కళాశాల, పాలీటెక్నిక్‌లు హైదరాబాదులోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల హైదరాబాదులో ఉన్నాయి.
దాయపంతులపల్లి చెన్నదాసు
మరణం
ఈయన తన 60 ఏళ్ళ వయసులో 1964లో క్రోధనామ సంవత్సరం మార్గశీర్ష మాసము బహుళ పక్షము నవమి రోజున శతక పద్యములు వింటూ మరణించాడు.
సంకేపల్లి (ఖాల్సా)
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
దాయపంతులపల్లి చెన్నదాసు
మూలాలు
వర్గం:వాగ్గేయ కారులు వర్గం:1904 జననాలు వర్గం:1964 మరణాలు
సంకేపల్లి (ఖాల్సా)
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి స్వచ్ఛ భారత్ మిషన్ ద్వారా వ్యర్థాలను సేకరించే వ్యవస్థ ఉన్నది. సామాజిక బయోగ్యాస్ ఉత్పాదక వ్యవస్థ లేదు. చెత్తను నిర్దేశించిన ఒక ప్రదేశంలో పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. లాండ్ లైన్ టెలిఫోన్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
[Shankarpally] నుండి రోడ్డు రవాణా సౌకర్యం ఉంది. ప్రధాన రైల్వేస్టేషన్; హైదరాబాదు 40 కి.మీ Shankarpally నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రభుత్వ రవాణా సంస్థ బస్సు సౌకర్యం గ్రామానికి శంకర్పల్లి నుండి 10 కి.మీ. దూరంలో ఉంది. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం సరిగ్గా లేదు. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది.
ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
సంకేపల్లి (ఖల్సా)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
సంకేపల్లి (ఖల్సా)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
పత్తి, మొక్కజొన్న, శనగ, కూరగాయలు, గులాబీ పూలు, ఇతరపంటలు.
చార్లెస్ హోలాండర్ చదరంగం
ప్రఖ్యాతి చెందిన ఫ్రెంచ్ కళాకారుడు, బెర్నార్డ్ మాక్విన్, చార్లెస్ హోలండర్ రూపొందించారు. పూర్తిగా 1400 క్యారెట్ బంగారంతో చేతితో రూపొందించారు. దాదాపు 9900 వజ్రాలతో సెట్ లో అమర్చిబడినవి.
తయారీ విధానం
30 మంది నిపుణులు 4500 గంటల పాటు కష్టపడి దీనిని రూపొందించారు. దీనిలో ఒక రాజును చేయడానికి 165 గ్రాముల బంగారం, 73 కెంపుల్ 146 వజ్రాలు వాడారు.
ఖరీదు
ఇది చాలా ఖరీదైన చదరంగం గా పేరు పొందినది. దీని విలువ సుమారు 3,18,00,000 కోట్లు.
మూలాలు
వర్గం:చదరంగం
గాంధీ స్క్వేర్
thumb| గాంధీ స్క్వేర్ జోహన్నెస్‌బర్గ్ గాంధీ స్క్వేర్ (గతంలో వాన్ డెర్ బిజల్ స్క్వేర్, గవర్నమెంట్ స్క్వేర్ ) అనేది దక్షిణాఫ్రికాలోని జోహన్నెస్‌బర్గ్‌లోని సెంట్రల్ బిజినెస్ జిల్లాలో ఉన్న ఒక ప్లాజా. దీనికి భారతదేశ స్వాతంత్ర్యోద్యమ నాయకుడు, అహింసా వాది, శాంతి కాముకుడు అయిన మహాత్మా గాంధీ పేరు పెట్టారు.
చరిత్ర
ఎడమ|thumb| బోయర్ లొంగుబాటు గురించి ఫలకం 1900 లో కోర్టు హౌస్ దగ్గర ప్రభుత్వ స్క్వేర్ అని పిలవబడే ఈ ప్రాంతం మే 31 న ఫీల్డ్ మార్షల్ రాబర్ట్స్ జడ్.ఎ.ఆర్ కమాండెంట్ డాక్టర్ ఎఫ్.ఇ.టి. క్రాస్ నుండి ఈ నగరం లొంగిపోవడాన్ని అంగీకరించారు. జడ్జి క్రాస్ నగరానికి నాయకత్వం వహించాడు. అంతకుముందు బంగారు గనుల త్రవ్వకాలను నిరోధించాడు. బ్రిటీష్ వారు గనులను ఏర్పాటు చేయకపోతే జోహన్నెస్‌బర్గ్‌ను ఖాళీ చేయడానికి ఒక రోజు అనుమతించారు.
దీనికి గాంధీ స్క్వేర్ అని పేరు పెట్టడానికి ముందు, వాన్ డెర్ బిజల్ స్క్వేర్ భాగంగా ఉండేది. ఇది జోహన్నెస్‌బర్గ్ యొక్క అత్యంత నిరుపేద పరిసరాల్లో ఉంది. ఆ తరువాత, 1990 ల ప్రారంభంలో, ప్రాపర్టీ డెవలపర్ అయిన జెరాల్డ్ ఒలిట్జ్‌కీ ఈ ప్రాజెక్టుతో ప్రభుత్వాన్ని సంప్రదించాడు. మొదట్లో తిరస్కరించబడినప్పటికీ, చివరికి ప్రభుత్వ మద్దతుతో ఈ ప్రాజెక్ట్ చేపట్టబడి, 2002 లో పూర్తయింది. సుమారుగా 2 మిలియన్ దక్షిణాఫ్రికా ర్యాండ్ల ఖర్చు అయింది. స్థానిక బస్ టెర్మినల్ కూడా పునరుద్ధరించబడింది. ప్రస్తుతం 24 గంటల భద్రత ఉంది. ఈ చౌరస్తాలో ఉన్న అనేక దుకాణాలు తిరిగి వచ్చాయి.
మూలాలు
వర్గం:మహాత్మాగాంధీ స్మారక చిహ్నాలు
శ్రీ పంచముఖి హనుమాన్ దేవాలయం (కరాచీ)
శ్రీ పంచముఖి హనుమాన్ మందిర్ పాకిస్తాన్‌ లోని ఒక చారిత్రాత్మక హిందూ దేవాలయం. ఇది పాకిస్తాన్‌లోని సింధ్ ప్రావిన్స్‌లోని కరాచీ లోని సోల్జర్ బజార్‌లో ఉంది. ఇది 1,500 సంవత్సరాల పురాతన దేవాలయం. హనుమంతుని సహజ విగ్రహాన్ని కలిగి ఉన్న ప్రపంచంలోని ఏకైక ఆలయం ఇది. ఇది సింధ్ కల్చరల్ హెరిటేజ్ (పరిరక్షణ) చట్టం 1994 ప్రకారం జాతీయ వారసత్వ ప్రదేశంగా ప్రకటించబడింది.
ప్రాముఖ్యత
వనవాస సమయంలో రాముడు ఈ ఆలయం ఉన్న ప్రదేశాన్ని సందర్శించాడని ప్రజలు నమ్ముతారు. ఆ ప్రదేశంలో పంచముఖి హనుమంతుని విగ్రహం లభించటం వలన, అక్కడికక్కడే ఒక దేవాలయాన్ని నిర్మించారు. పంచముఖి హనుమంతుని విగ్రహానికి 11 లేదా 21 సార్లు ప్రదక్షిణలు చేయడం వల్ల భక్తుల కోరికలు నెరవేరుతాయని నమ్మకం.
చరిత్ర
ప్రస్తుత ఆలయ నిర్మాణం సుమారు 1500 సంవత్సరాల క్రితం నిర్మించబడింది. ఆలయం 2,609 చదరపు అడుగుల విస్తీర్ణంలో ఉంది. ఆ తర్వాత భూకబ్జాదారులు ఇందులో సగం భూమిని ఆక్రమించారు. 2006లో ఆక్రమణకు గురైన భూమిని తిరిగి ఆలయానికి అప్పగించాలని జిల్లా కోర్టు ఆదేశించింది. 2012లో, హిందూ సమాజం నుండి, ముత్తాహిదా క్వామీ ఉద్యమం నుండి సేకరించిన నిధులను ఉపయోగించి ఆలయం పునరుద్ధరించడం ప్రారంభించింది. పునర్నిర్మాణ చర్యలో భాగంగా 2019లో ఆలయ స్థలం నుండి అనేక హిందూ దేవతా విగ్రహాలు బయటపడ్డాయి.
మూలాలు
వర్గం:దేవాలయాలు వర్గం:పాకిస్తాన్
గదర్వార శాసనసభ నియోజకవర్గం
గదర్వార శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం నర్సింగ్‌పూర్ జిల్లా, హోషంగాబాద్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ఇస్లాం హిందూ మతాల మధ్య సంబంధాలు
ఇస్లాం హిందూ మతాల మధ్య సంబంధాలు :
చరిత్ర
అనేక వేల సంవత్సరాలనుండి భారత్-అరేబియాల మధ్య వ్యాపార వాణిజ్య సంబంధాలుండేవి. ఈ సంబంధాల కారణంగా, భారత్-అరేబియా ల మధ్య, సభ్యతా-సాంస్కృతిక సంబంధాలుకూడా ఉండేవి. అరేబియా వర్తకులు ప్రధానంగా తమ ప్రయాణం ఓడల ద్వారా చేసేవారు. వీరు గుజరాత్, మహారాష్ట్ర, కర్నాటక, కేరళ, తమిళనాడు రాష్ట్రాల తీరప్రాంతాలలో తమ వ్యాపార కార్యకలాపాలు చేసేవారు.
7వ శతాబ్దపు ఆరంభంలో ఈ వ్యాపారులు, ఇస్లాం స్వీకరించిన తరువాత, ఇస్లాంను భారత్ కు పరిచయం చేశారు. కొందరు సహాబీలు (మహమ్మద్ ప్రవక్త అనుయాయులు) కేరళ, తమిళనాడు రాష్ట్రాలలో స్థిరపడ్డారు. స్థిరపడ్డాక ఇస్లాం ప్రచారాన్ని దక్షిణ భారత దేశంలో చేపట్టారు. వీరిలో ప్రముఖులు కేరళ రాష్ట్రం కొడంగళూరులో స్థిరపడ్డ మాలిక్ బిన్ దీనార్, తమిళనాడు రాష్ట్రంలో స్థిరపడ్డ తమీం అన్సారీలు ముఖ్యులు. 8వ శతాబ్దంలో అరబ్బులు, ముస్లిం సూఫీలు భారత్‌లో ప్రవేశించిన తరువాత, భారత చరిత్రలో ఎన్నో మార్పులు సంభవించాయి. భారత్‌ ఇస్లాం-హిందూ మత సంస్కృతుల కేంద్రంగా ఏర్పడినది.
పరమత సహనం
భారత్ లో ఎందరో రాజులు పరమత సహనం కలిగి, ప్రజలందరినీ సమాన దృష్టితో చూసేవారు. ఉదాహరణకు అక్బర్, రెండవ ఇబ్రాహీం ఆదిల్ షా (బీజాపూర్), శ్రీకృష్ణదేవరాయలు, ఛత్రపతి శివాజీ మున్నగువారు.
కళలు
ముస్లిం సమాజం, బిస్మిల్లా ఖాన్, ముహమ్మద్ రఫీ, నౌషాద్, దిలీప్ కుమార్ లను ఇస్తే, హిందూ సమాజం భీమ్ సేన్ జోషి, లతా మంగేష్కర్, సైగల్, రాజ్ కపూర్ లను ఇచ్చింది. ఈ కళాకారులు తమకు మతభేదం లేదని ఉమ్మడిగా తమ కళలను దేశప్రజలకు అందించారు, ఆనందింపజేశారు.
ఆండ్రియా జర్మియా
ఆండ్రియా జర్మియా భారతదేశానికి చెందిన సినిమా నటి. ఆమె 2005లో కందా నాల్ ముదల్ అనే తమిళ సినిమా ద్వారా సినిమా రంగంలోకి అడుగుపెట్టి తమిళంతో పాటు తెలుగు మలయాళం సినిమాల్లో నటించింది.
జననం, విద్యాభాస్యం
ఆండ్రియా జెరెమియా చెన్నై లోని అరక్కోణంలో ఆంగ్లో ఇండియన్ కుటుంబంలో జన్మించింది. ఆమె నుంగంబాక్కంలోని మహిళా క్రిస్టియన్ కాలేజీలో చదువుకుంది. ఆండ్రియా తన పదేళ్ల నుంచి యంగ్ ఇసాదర్సు అనే బృందంలో పాటలు పాడుతోంది. కాలేజీలో స్టేజ్ డ్రామాలో కూడా నటించింది. ఆమె జీవన కళ, కళాకారుల కోసం ఒక సంస్థ అయిన ది షో మస్ట్ గో ఆన్ (TSMGO ప్రొడక్షన్స్)ని ప్రారంభించి నడుపుతోంది. తర్వాత సినిమాల్లో పాటలు పాడడం కెరీర్‌గా మారింది.
మూలాలు
వర్గం:1985 జననాలు
యమహో యమ
యమహో యమ 2012, డిసెంబర్ 14న విడుదలైన తెలుగు చలన చిత్రం. జితేందర్ యాదగిరి దర్శకత్వం వహించిన ఈ చిత్రంలో సాయిరాం శంకర్, పార్వతీ మెల్టన్, శ్రీహరి, ఆలీ, సంజన, రమాప్రభ తదితరులు ముఖ్యపాత్రలలో నటించగా, మహతి సంగీతం అందించారు.
ఇతర లంకెలు
వర్గం:2012 తెలుగు సినిమాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:శ్రీహరి నటించిన చిత్రాలు వర్గం:ఆలీ నటించిన సినిమాలు వర్గం:ఎం.ఎస్.నారాయణ నటించిన సినిమాలు వర్గం:రమాప్రభ నటించిన చిత్రాలు
ది ఎసెన్షియల్ గాంధీ
ది ఎసెన్షియల్ గాంధీ (ఆవశ్యక గాంధీ): అతని జీవితం, పని ఆలోచనలపై అతని రచనల సంకలనం. ఇది మోహన్ దాస్ గాంధీ రచనల సంకలనం. గాంధీ మహాత్ముడు గా ఎలా మారాడు, వివిధ అంశాలపై గాంధీ అభిప్రాయాలను ఎలా పరిచయం చేయాలో ఈ పుస్తకం ఉదహిస్తుంది. ఇది "ది మ్యాన్" "మహాత్ముడు" అనే రెండు భాగాలుగా విభజించబడింది.
ద మ్యాన్
ఎడమ|thumb|240x240px|[[మహాత్మా గాంధీ|గాంధీ అతని భార్య కస్తూర్బాయి (1902)]] అంతర్గత పోరాటాలతో నిండిన యువకుడిని భారతదేశ రాజకీయ ఆధ్యాత్మిక నాయకుడిగా మార్చడాన్ని మొదటి అద్యాయం వివరిస్తుంది. గాంధీ తన విద్య కోసం ఇంగ్లాండ్ వెళ్లి మాంసం, మద్యం స్త్రీలకు దూరంగా ఉండాలన్న ప్రతిజ్ఞ ప్రకారం ఉన్నారు. గాంధీ తన ప్రణాళికాబద్ధమైన ఆత్మహత్యలో ఘటనలో ఉన్న హాస్య చతురత,   తన భార్య కస్తూర్బాయి పట్ల ఉన్న కాంక్ష  తన నిరాశతో, పరిపూర్ణత కోసం ఒక స్వీయ భావావరోధం రెండింటినీ ప్రదర్శిస్తాడు. పుస్తకం యొక్క ఈ భాగం అంతా, పాఠకుడికి భారతదేశపు ఆధ్యాత్మిక నాయకుడిగా మారే, అంతగా గుర్తించబడని మోహన్‌దాస్ కె. గాంధీ యొక్క పార్సాన్ని  సూక్ష్మంగా చూస్తారు. మొదటి భాగము ట్రాన్స్‌వాల్‌లోకి గాంధీ పాదయాత్రలో ముగుస్తుంది. ఈ ప్రదర్శన గతంలో భారత వ్యతిరేక చట్ట నియమావళికి సంస్కరణలను తీసుకువచ్చింది. వర్గం:మహాత్మా గాంధీ వర్గం:జీవిత చరిత్రలు
షీలా రాజ్‍కుమార్
షీలా రాజ్‍కుమార్ (జననం 14 జూన్ 1992) భారతదేశానికి చెందిన భరతనాట్యం నృత్యకారిణి, నటి.
మూలాలు
వర్గం:1992 జననాలు వర్గం:భరతనాట్య కళాకారులు వర్గం:భారతీయ సినిమా నటీమణులు వర్గం:తమిళ సినిమా నటీమణులు వర్గం:జీవిస్తున్న ప్రజలు
అల్తాఫ్ హుసేన్ హాలి
మౌలానా అల్తాఫ్ హుసేన్ హాలి (1837-1914 డిసెంబరు 31) ఉర్దూ సాహితాకారుడు, కవి, రచయిత. అతను మిర్జా గాలిబ్ చివరి శిష్యుడు. అతను మౌలానా ఖాజా హాలీగా సుపరిచితుడు. ముఖద్దమ-ఎ షేర్-ఒ-షాయిరి, ఉర్దూ సాహితీజగతులో ఒక గీటురాయి.
ప్రారంభ జీవితం
అతను పానిపట్‌లో 1837లో ఐజాద్ బక్ష్‌కు జన్మించాడు. అతను అబూ అయూబ్ అల్-అన్సారీ వారసుడు. అతని తల్లిదండ్రుల మరణం తరువాత అతని అన్నయ్య ఇమ్దాద్ హుస్సేన్ సంరక్షణలో పెరిగాడు. అతను పదిహేడేళ్ళ వయసులో తన బంధువు ఇస్లాం-ఉన్-నిసాను వివాహం చేసుకున్నాడు. హలీ హఫీజ్ ముంతాజ్ హుస్సేన్ ఆధ్వర్యంలో ఖురాన్ ను, హాజీ ఇబ్రహీం హుస్సేన్ ఆధ్వర్యంలో అరబిక్‌ను, సయ్యద్ జాఫర్ అలీ ఆధ్వర్యంలో పెర్షియన్ భాషలను అధ్యయనం చేశాడు. పదిహేడేళ్ళ వయసులో అతను హుమాన్ బక్ష్ కా మదర్సా అని పిలువబడే జామా మసీదు ఎదురుగా ఉన్న మదర్సాలో చదువుకోవడానికి ఢిల్లీ వెళ్ళాడు.
వహాబిజం అనుచరుడైన సిద్దిక్ హసన్ ఖాన్ యొక్క మాండలికానికి మద్దతు ఇచ్చే అరబిక్ భాషలో హాలీ ఒక వ్యాసాన్ని రచించాడు. అతని గురువు మౌల్వి నవజీష్ అలీ హనాఫీ పాఠశాలకు చెందినవాడు. అతను వ్యాసాన్ని చూసినప్పుడు అతను దానిని చించివేసాడు. ఈ సమయంలో హాలీ తఖల్లస్ "ఖాస్తా"ను దత్తత తీసుకున్నాడు. దీని అర్థం "అలసిపోయిన, బాధపడే, హృదయ విదారక". అతను తన రచనలను కవి గాలిబ్‌కు చూపించాడు. గాలిబ్ అతనికి సలహా ఇచ్చాడు: "యువకుడా, నేను కవిత్వం రాయమని ఎవరికీ సలహా ఇవ్వను కాని నీకు నేను చెప్తున్నాను, నీవు కవిత్వం రాయకపోతే, నీ స్వభావానికి మీరు చాలా కఠినంగా ఉంటావు".
1855 లో అతను తన మొదటి కుమారుడు జన్మించిన సమయంలో పానిపట్‌ తిరిగి వచ్చాడు. మరుసటి సంవత్సరంలో హిస్సార్‌లోని కలెక్టర్ కార్యాలయంలో ఉద్యోగం పొందాడు.
రచనలు
అతను మహిళల పరిస్థితిపై రెండు కవితలు కంపోజ్ చేశాడు: మునాజాత్-ఎ-బేవా (వితంతువు యొక్క ప్రార్థన), చుప్ కి దాద్ (సైలెంట్‌కు నివాళి). రచయిత్రి సయీదా సాయిదిన్ హమీద్ హాలీని "ఉర్దూ మొదటి స్త్రీవాద కవి" అని పిలిచింది.
1863 లో అతను జహంగీరాబాద్‌కు చెందిన నవాబ్ ముస్తఫా ఖాన్ షెఫ్తా పిల్లలకు బోధకుడిగా నియమితుడయ్యాడు, ఈ పదవిని ఎనిమిది సంవత్సరాలు నిర్వహించాడు. లాహోర్‌లో అతను 1871 నుండి 1874 వరకు ప్రభుత్వ పుస్తక డిపోలో ఉద్యోగం పొందాడు. అక్కడ అతని పని ఆంగ్ల పుస్తకాల ఉర్దూ అనువాదాలను సరిదిద్దడం. ఇది అతనికి విస్తృతమైన సాహిత్యంతో పరిచయం ఏర్పరిచింది. ఇది ఉర్దూ, ముకాద్దమా-ఎ-షైర్-ఓ-షైరిలో మొదటి సాహిత్య విమర్శ పుస్తకాన్ని వ్రాయడానికి దారితీసింది. ఇది అతను సేకరించిన కవితలను దివాన్ (1890) గా రచించాడు. తరువాత దాని స్వంతంగా (1893) ప్రచురించాడు. అన్నేమరీ షిమ్మెల్ హాలీని "ఉర్దూలో సాహిత్య సంప్రదాయం స్థాపకుడు" అని పిలిచాడు. ఈ సమయానికి అతను తన తఖల్లస్‌ను "ఖాస్తా" నుండి "హాలీ"గా మార్చాడు. దీనికి "సమకాలీన" లేదా "ఆధునిక" అని అర్థం.
లాహోర్‌లో హలీ ముషైరా యొక్క క్రొత్త రూపాన్ని చూశాడు. ఇక్కడ ఇష్టానుసారం కవిత్వం పఠించటానికి బదులుగా, కవులకు వ్రాయడానికి ఒక విషయం ఇవ్వబడింది. దీనిని ముహమ్మద్ హుస్సేన్ ఆజాద్, పబ్లిక్ ఎడ్యుకేషన్ డైరెక్టర్ డబ్ల్యూ. ఆర్. ఎం. హోల్రాయిడ్ ప్రారంభించారు. ఈ ప్రయోజనం కోసం హాలీ నాలుగు కవితలు సమకూర్చాడు: నిషాత్-ఎ-ఉమీద్ (డిలైట్ ఆఫ్ హోప్), మనజ్రా-ఎ-రహమ్-ఓ-ఇన్సాఫ్ (దయ, న్యాయం మధ్య సంభాషణ), బర్ఖా రూట్ (వర్షాకాలం), హుబ్-ఎ-వతన్ (దేశభక్తి ).
1874 నుండి 1877 వరకు హాలీ ఢిల్లీలోని ఆంగ్లో అరబిక్ పాఠశాలలో బోధించాడు. అక్కడ సయ్యద్ అహ్మద్ ఖాన్‌తో పరిచయం ఏర్పడింది. సయ్యద్ అహ్మద్ ఖాన్‌ భారతదేశ ముస్లింల పరిస్థితిపై "మార్సియా-ఎ-అండాలస్ (డిర్జ్ ఆఫ్ స్పెయిన్) వంటివి రాయాలని" హాలీకి సలహా ఇచ్చాడు. హాలీ తన పురాణ కవిత ముసాదాస్ ఇ-మాడ్ ఓ-జాజర్ ఇ-ఇస్లాం ("ఇస్లాం యొక్క ఎబ్బ్ అండ్ టైడ్ పై ఒక సొగసైన పద్యం") కంపోజ్ చేయడం ప్రారంభించాడు. 1879 లో హాలీకి రాసిన లేఖలో ఖాన్ దీనిని ప్రచురించాడు.
ఖాన్ మరణం తరువాత హాలీ అతని జీవిత చరిత్ర అయిన హయత్-ఎ-జావేద్ ను 1901 లో ప్రచురించాడు. అతనికి ప్రభుత్వం షంసుల్ ఉలేమా ("పండితుల మధ్య సూర్యుడు") బిరుదును ప్రదానం చేసింది.
మరణం, సంస్మరణ
అల్తాఫ్ హుస్సేన్ హాలీ 1914 లో మరణించాడు. పాకిస్తాన్ పోస్ట్ తన గౌరవార్థం 1979 మార్చి 23 న తన 'పయనీర్స్ ఆఫ్ ఫ్రీడం' సిరీస్‌లో స్మారక తపాలా బిళ్ళను విడుదల చేసింది. "అతని రాసిన గొప్ప 'ముసదాస్' ఉర్దూ సాహిత్యంలో అత్యంత ఉత్తేజకరమైన కవితలలో ఒకటి. ఇది ఉపఖండంలోని ముస్లింల మనస్సులలో, వైఖరిపై శాశ్వత ప్రభావాన్ని చూపింది. ఈ రోజు వరకు వాటిని ప్రేరేపిస్తూనే ఉంది."
19 వ శతాబ్దంలో ఉర్దూ భాషా కవిత్వాన్ని రక్షించడంలో అల్తాఫ్ హుస్సేన్ హాలీ, మౌలానా షిబ్లి నోమాని కీలక పాత్రలు పోషించారని పాకిస్తాన్‌లోని ఒక ఆంగ్ల భాషా వార్తాపత్రిక తెలిపింది,
సియోని-మాల్వా శాసనసభ నియోజకవర్గం
సియోని-మాల్వా శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం హోషంగాబాద్ జిల్లా, హోషంగాబాద్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
పెదబాబు
పెదబాబు 2004, ఏప్రిల్ 30న విడుదలైన తెలుగు చలన చిత్రం. బివి రమణ దర్శకత్వం వహించిన ఈ చిత్రంలో జగపతి బాబు, కళ్యాణి, సుహాసిని, శరత్ బాబు, కోట శ్రీనివాసరావు, సునీల్, రఘుబాబు ముఖ్యపాత్రలలో నటించగా, చక్రి సంగీతం అందించారు.
కూడలి (వెబ్ సైట్)
కూడలి
కూడలి అనేది తెలుగు బ్లాగుల నుండి కొత్త టపాలని సేకరించి, వాటిని వర్గీకరించి సంబంధిత పేజీలలో చూపించే సంకలిని. కూడలి మీకు నచ్చితే, మీ బ్లాగు లేదా సైటు నుండి కూడలికి కలపాలి. తెలుగు బ్లాగావరణంలో తెలుగు బ్లాగుల నుండి ఫీడులను సంకలనించడం అనేది కూడలితోనే మొదలయ్యింది.
కూడలిలో బ్లాగు చేర్చాలను కుంటే
మీ బ్లాగుని కూడలిలో చేర్చాలనుకుంటే, support ఎట్ koodali.org కి మీ బ్లాగు URL ని మెయిల్ చేయండి. మీరు మెయిల్ పంపేముందు ఈ క్రింది విషయాలు గుర్తుంచుకోండి: మీరు మెయిల్ పంపిన తర్వాత మీ బ్లాగు కూడలిలో కనబడడానికి దాదాపు ఒక రోజు నుండి రెండు రోజుల వరకు పట్టవచ్చు. తెలుగులో వ్రాసే బ్లాగులని మాత్రమే కూడలిలో చేరుస్తారు. మీ టపాలు అభ్యంతర రీతిలో ఉంటే, ఎటువంటి నోటీసు లేకుండానే మీ బ్లాగుని కూడలినుండి తొలగిస్తారు.
కూడలి యాజమాన్యం, నిర్వహణ
కూడలి యాజమాన్యం, నిర్వహణ బాధ్యతలను వీవెన్, కినిగె వారికి బదిలి చేశారు.
బయటి లింకులు
వర్గం:అంతర్జాలంలో తెలుగు వర్గం:అంతర్జాలం
ఉప్పెన (సినిమా)
ఉప్పెన 2021 లో విడుదలైన తెలుగు సినిమా. సుకుమార్ రైటింగ్స్, మైత్రి మువీ మేకర్స్ లు సంయుక్తంగా నిర్మించిన ఈ సినిమాకు సానా బుచ్చిబాబు దర్శకత్వం వహించాడు. ఈ చిత్రం ద్వారా పంజా వైష్ణవ్ తేజ్, కృతుశెట్టిలు పరిచయమయ్యారు. ఈ చిత్రంలో విజయ్ సేతుపతి ప్రధాన పాత్రలో నటిస్తున్నాడు. ఈ సినిమాకు దేవీశ్రీ ప్రసాద్ సంగీతాన్నందించాడు. ఈ సినిమా 14 ఏప్రిల్ 2021న నెట్‌ఫ్లిక్స్‌ విడుదలైంది.
బాహ్య లంకెలు
వర్గం:2021 తెలుగు సినిమాలు వర్గం:కృతి శెట్టి నటించిన సినిమాలు వర్గం:విజయ్ సేతుపతి నటించిన సినిమాలు
దానాపూర్ (బీహార్)
దానాపూర్ బీహార్ రాష్ట్రంలో పాట్నా పట్టణానికి చెందిన ఉపగ్రహ పట్టణం. 2011 భారత జనాభా లెక్కల ప్రకారం జనాభా 1,82,241. ఇది పాట్నా మెట్రోపాలిటన్ ప్రాంతంలో భాగం. దీన్ని దీనాపూర్ నిజామత్ అని, దీనాపూర్ అనీ కూడా పిలుస్తారు. ఇది 1887 లో పురపాలక సంఘంగా ఏర్పడింది. స్థానికంగా జాన్‌గిల్ అని పిలిచే వలస వచ్చిన సైబీరియన్ కొంగలకు దానాపూర్ ఆశ్రయ మిస్తుంది. ప్రతి సంవత్సరం వర్షాకాలంలో సంతానోత్పత్తి కోసం అవి ఇక్కడికి వస్తాయి. శీతాకాలం ప్రారంభానికి ముందు ఈ ప్రదేశం నుండి వెళ్ళిపోతాయి. బీహార్, జార్ఖండ్ రాష్ట్రాల సైనిక సబ్-ఏరియా ప్రధాన కార్యాలయం ఇక్కడి ఆర్మీ కంటోన్మెంట్లో ఉంది. ఈ పట్టణం దానాపూర్ విధానసభ నియోజకవర్గం, పాటలీపుత్ర లోక్సభ నియోజకవర్గాల్లోకి వస్తుంది.
దానాపూర్ వద్ద గంగానదిపై ఉన్న ఫ్లాగ్‌స్టాఫ్ ఘాట్ ను 1859 లో నిర్మించారు. ఇది అత్యంత పురాతన ఘాట్లలో ఒకటి. గురు తేజ్ బహదూర్ కు చెందిన గురుద్వారా హండి సాహిబ్ సిక్కులకు పుణ్యక్షేత్రం. నౌలఖా ఆలయం, బ్రిటిష్ పాలనలోని వివిధ చారిత్రక భవనాలు ఇక్కడ చూడదగ్గ ప్రదేశాలు.
భౌగోళికం
ఎడమ|thumb| 1859 లో ఫ్లాగ్‌స్టాఫ్ ఘాట్ ఇది గంగా నది ఒడ్డున ఉంది.
దానాపూర్ పట్టణ అభివృద్ధి ప్రణాళిక ప్రకారం, పట్టణం మొత్తం వైశాల్యం 11.63 కిమీ 2. పట్టణాన్ని 40 వార్డులుగా విభజించారు. దానాపూర్ పురపాలక సంస్థను 1889 లో స్థాపించారు.
జనాభా
2011 జనాభా లెక్కల ప్రకారం, పట్టణం జనాభా 97,129. ఇందులో పురుషులు 85,112, మహిళలు 182,241 మంది. జనాభాలో 25,092 (13.77%) మంది ఆరేళ్ల లోపు పిల్లలు. వీరిలో 13,398 మంది బాలురు కాగా, 11,694 మంది బాలికలు. 2001 డేటా ప్రకారం జనసాంద్రత హెక్టారుకు 113 మంది. పట్టణ అక్షరాస్యత 78.4% పురుషుల అక్షరాస్యత 84.54%, స్త్రీల అక్షరాస్యత 71.39%. లింగ నిష్పత్తి 882. పిల్లల్లో లింగ నిష్పత్తి 873.
రవాణా సౌకర్యాలు
thumb| దానాపూర్ రైల్వే స్టేషన్ దానాపూర్ పట్టణానికి చక్కటి రైలు, రోడ్డు సౌకర్యాలున్నాయి. భారతదేశంలోని చాలా ప్రధాన పట్టణాలకు ఇక్కడి నుండి రైళ్ళున్నాయి దానాపూర్ స్టేషన్ (స్టేషన్ కోడ్ డిఎన్ఆర్ ) ఇక్కడి ప్రధానమైన రైల్వే స్టేషన్. ఇది తూర్పు మధ్య రైల్వే లోని దానాపూర్ డివిజన్‌కు ప్రధాన కార్యాలయం. ఈ పట్టణం మొఘల్‌సరాయ్‌ - హౌరా ప్రధాన రైలు మార్గంలో ఉంది. జాతీయ రహదారి నం. 30 పట్టణాన్ని బీహార్‌లోని ఇతర పట్టణాలకు కలుపుతుంది. పాట్నా విమానాశ్రయం, ఇక్కడికి సమీపం లోని విమానాశ్రయం.
ప్రక్రియ విశ్లేషణ
ప్రక్రియ విశ్లేషణ, అనేది సాంకేతిక రచనలు, అలాగే వివరించే రచనల రూపం, దీనిని దశల పరంపరల ద్వారా ఒక మార్పు ఎలా జరుగుతుంది అనే విషయాన్ని పాఠకుడికి తెలియజేయడానికి రూపొందించబడింది. సాంప్రదాయ ప్రక్రియ విశ్లేషణ, సూచనల సమితి రెండూ క్రమానుగతంగా నిర్వహించబడతాయి,ఒక ప్రక్రియ విశ్లేషణకు సంబంధించిన పాఠకుడు సాధారణంగా చేసిన ప్రత్యక్ష చర్యలు లేకుండా ఎక్కువగా పనిచేసే ఒక వ్యవస్థకు చెందిన కాలక్రమానుగత భాగాలను అర్థం చేసుకోవడానికి ఆసక్తి కలిగి ఉంటుంది (ఉదాహరణకు, ఒక ఆపిల్ పండు శరీరంలో ఎలా జీర్ణం అవుతుంది), అదే ఒక ముఖ్యమైన, పరిమిత మైన పనిని పూర్తిచెయ్యడం కొరకు సూచనల సమితికి చెందిన పాఠకుడు సూచనలను ఉపయోగించాలని భావిస్తుంది. దీనికి భిన్నంగా, ఒక యంత్రాంగం వివరణ కు చెందిన పాఠకుడుకు అంతరిక్షం లోని ఒక వస్తువుపై ఎక్కువ ఆసక్తి కలిగి ఉంటుంది (ఒక ప్రత్యేక రకానికు చెందిన ఆపిల్ రూపం, పోషకాల విలువలు వంటివి).
మూలాలు
వర్గం:సాంకేతిక విజ్ఞానం
గాంధీ మూడు కోతులు (సుబోధ్ గుప్తా శిల్పాలు)
thumb|మూడు కోతుల స్పూర్థి శిల్పం గాంధీ, మూడు కోతులు అనేది ఒక భారతీయ కళాకారుడు సుబోధ్ గుప్తా రూపొందించిన శిల్పాలు, ఇది వివిధ రకాల సైనిక శిరస్త్రాణాల్లో మూడు తలలను తెలుపుతుంది. భారతదేశపు నుండి వచ్చి విజేత అయిన మహాత్మా గాంధీ నుంచి వచ్చిన దృశ్య రూపకమైన "మూడు జ్ఞాన కోతుల" ను ఈ శిల్పాలు గుర్తుకు తెస్తాయి ఇవి, "చెడు చూడవద్దు, చెడు వినవద్దు, చెడు మాట్లాడవద్దు" అనే సూత్రాన్ని సూచిస్తుంది.
రూపకల్పన
ఈ మూడు తలల స్టెయిన్ లెస్ స్టీల్ వంట పరికరాలు, ఉపయోగించిన ముంతలు, సంప్రదాయ టిఫిన్ లంచ్ బాక్సులు, గాజు గిన్నెలతో కూడి ఉంటాయి. ఇందులో వేర్వేరు అంశాలు ప్రతి తలను నిర్వచించాయి- ఒక తల గ్యాస్ మాస్క్, ఇంకో తల శిరస్త్రాణము జత అద్దాలు ఇంకా మరోక తల వొక విధమైన టోపితో  కప్పబడి ఉంటాయి.
ఈ శిల్పాల వెనుక తత్వం
thumb|మూడు కోతులు ఈ శిల్పాల పరంపర, ఇతివృత్తాలతో సహా అతని కళాకృతిలో ద్వంద్వాల యొక్క సుబోధ్ గుప్తా యొక్క పరిశీలన, ద్వైతం సూచిస్తుంది, ఇందులో యుద్ధం శాంతి, ప్రభుత్వ , ప్రైవేట్ , ప్రపంచ  స్థానిక అంశాలు ఉన్నాయి. మొదట "చెడు చూడవద్దు, చెడు వినవద్దు, చెడు మాట్లాడకండి" అనే పదం 17 వ శతాబ్దంలో జపాన్‌లో ఉద్భవించింది, తరువాత మహాత్మా గాంధీ కారణంగా శాంతి  సహనం యొక్క సందేశంగా ప్రపంచవ్యాప్తంగా స్వీకరించబడింది, మూడు కోతుల దృశ్య రూపకంలో  వాటిలో ఒకటి  కళ్ళను కప్పి, రెండవది నోరు, మూడవది చెవులను కప్పి ఉంచుతాయి. అణచివేత అన్యాయాలకు వ్యతిరేకంగా శాంతియుతంగా పోరాడటానికి ఒక మార్గంగా ఈ మూడు కోతుల  గురించి ఉన్న గాంధీ దృష్టిని ఈ  సుబోధ్ గుప్తా శిల్పాలు గుర్తుచేస్తున్నాయి.
ఈ శిల్పాల ప్రదేశం
ఇటీవల దోహాలోని కతారా కల్చరల్ విలేజ్ లో ఈ శిల్పాలు శాశ్వతంగా ప్రతిష్టించబడ్డాయి.
మూలాలు
ఇటీవల దోహాలోని కతారా కల్చరల్ విలేజ్ లో ఈ శిల్పాలు శాశ్వతంగా ప్రతిష్టించబడ్డాయి.
వర్గం:గాంధేయవాదం
తెలంగాణ గ్రామజ్యోతి పథకం
తెలంగాణ గ్రామజ్యోతి పథకం తెలంగాణ రాష్ట్రం లోని గ్రామాల అభివృద్ధికోసం తెలంగాణ ప్రభుత్వం ప్రారంభించిన పథకం.
ప్రారంభం
తెలంగాణ గ్రామజ్యోతి పథకాన్ని 2015, ఆగస్టు 17వ తేదీన వరంగల్ జిల్లా గంగదేవిపల్లిలో ముఖ్యమంత్రి కల్వకుంట్ల చంద్రశేఖరరావు ప్రారంభించారు.
కమిటీ
ఈ పథకం అమలు కోసం మంత్రి కల్వకుంట్ల తారక రామారావు అధ్యక్షతన కేబినెట్ సబ్ కమిటీ ఏర్పాటుచేసారు. ఈ కమిటీలో మంత్రులు ఈటెల రాజేందర్, తుమ్మల నాగేశ్వరరావు, పోచారం శ్రీనివాసరెడ్డి, టి. హరీశ్ రావు, జోగు రామన్న సభ్యులుగా ఉన్నారు.
వివరాలు
గ్రామజ్యోతి పథకం అమలుకు ఒక్కో మండలానికి ఒక్కో అధికారిని, గ్రామగ్రామాన ‘గ్రామజ్యోతి' పేరిట వారోత్సవాలకోసం పంచాయితీలకు సిబ్బందిని నియమించారు.
ఈ పథకంలో భాగంగా రానున్న 5 ఏళ్లలో గ్రామాల అభివృద్ధికి రూ. 25 వేల కోట్లు ఖర్చ చేయాలని... జనాభాను బట్టి అన్ని గ్రామాల అభివృద్ధికి రూ.2 నుంచి 6 కోట్ల వరకు ప్రభుత్వం నుంచి నిధులు అందివ్వనున్నారు.
మూలాలు
వర్గం:తెలంగాణ ప్రభుత్వ పథకాలు
వీవెన్
వీవెన్  గా అందరికీ సుపరిచితుడైన వీరపనేని వీర వెంకట చౌదరి తెలుగు భాషాభిమాని, తెలుగు సాంకేతిక నిపుణులు, తెలుగు స్థానికీకరణలో ఆధ్యులు. లినక్స్లో ఉన్న చాలా సాఫ్ట్‌వేర్ ఉపకరణాలను స్థానికీకరించడంలో విశేష కృషి చేస్తారు.
జీవిత చరిత్ర
వీవెన్ నిజామాబాద్ జిల్లా వర్ని గ్రామానికి చెందిన వ్యక్తి. ఇతను ప్రస్తుతం హైదరాబాద్లో నివాసం.
వృత్తి
వీవెన్ వృత్తి రిత్యా హైదరాబాదులోని ఒక బహుళజాతి సంస్థలో మేనేజరుగా పనిచేస్తున్నారు.
ప్రవృత్తి
తెలుగు వెబ్ డిజైనర్, ఈ-తెలుగు అసోసియేషన్ స్థాపకులలో ఒకరు. ఇతను కూడలికి, లేఖిని వెబ్ సైట్ల నిర్వాహకుడు.
బయటి లంకెలు
వర్గం:1979 జననాలు వర్గం:హైదరాబాదులోని వికీపీడియనులు వర్గం:తెలుగు వికీపీడియా సభ్యులు
టీఎస్‌ఆర్టీసీ హాస్పిటల్
తెలంగాణ రాష్ట్ర రోడ్డు రవాణా సంస్థ (టీఎస్‌ఆర్టీసీ) ఆసుపత్రి హైదరాబాద్‌లోని తార్నాకలో ఉంది. ఆర్టీసీలో పనిచేసే ఉద్యోగులు, వారి కుటుంబ సభ్యులకు వైద్యం కోసం ప్రత్యేకంగా ఆర్టీసీ ఆసుపత్రి ఉంది.
నిర్వహణ
హైదరాబాద్‌లోని తార్నాకలో ఉమ్మడి రాష్ట్రంలో లక్ష మంది ఆర్టీసీ ఉద్యోగులు, వారి కుటుంబసభ్యులకు వైద్యాన్ని అందించేందుకు విశాలమైన ప్రాంగణంలో ఈ ఆసుపత్రిని ఏర్పాటు చేశారు. రాష్ట్ర విభజన అనంతరం 49 వేల మంది ఆర్టీసీ ఉద్యోగులు, వారి కుటుంబ సభ్యుల వైద్యానికి ఈ ఆసుపత్రిని కార్పొరేట్‌ తరహాలో అభివృద్ధి చేస్తున్నారు. ఆర్టీసీ ఆసుపత్రిలో ఇదివరకు కేవలం ఆర్టీసీ ఉద్యోగులు, వారి కుటుంబ సభ్యులకు మాత్రమే వైద్యం అందిస్తోంది. కానీ దీనిని మల్టీ స్పెషాలిటీ హాస్పిటల్‌గా మార్చాలని ఆర్టీసీ నిర్ణయించి సాధారణ ప్రజలకూ వైద్య సేవలు అందుబాటులోకి తీసుకరానున్నారు. దీనిలో భాగంగా భవనాన్ని విస్తరించి అదనంగా బెడ్లను పెంచి ల్యాబ్‌ను, డయాలసిస్‌ కేంద్రాన్ని, ఆక్సిజన్‌ ప్లాంట్‌ ఏర్పాటు చేసి ల్యాబ్‌లో పరీక్షలు 24 గంటలూ నిర్వహించటం, మందుల కౌంటర్‌ను నిర్విరామంగా తెరిచి ఉంచటం లాంటి వాటిని ప్రారంభించారు.
సిబ్బంది
ఆర్టీసీ ఆసుపత్రిలో 28 మంది వైద్యులు ఉండాల్సి ఉండగా, 16 మందే సేవలందిస్తున్నారు. దీంతో నలుగురిని కొత్తగా నియమించి, మరో ఐదుగురు ప్రైవేటు వైద్యుల సేవలను అందుబాటులోకి తెచ్చారు. ఆసుపత్రిలో 60 మంది సహాయ సిబ్బందిని తాత్కాలిక పద్ధతిలో నర్సులు, డయాలిసిస్‌ టెక్నీషియన్లు, మల్టీ పర్పస్‌ వర్కర్ల పోస్టుల కోసం నియమించనున్నారు.
మూలాలు
వర్గం:హైదరాబాద్ రాష్ట్రం
డియర్ ఫ్రెండ్ హిట్లర్
డియర్ ఫ్రెండ్ హిట్లర్, భారతదేశంలో గాంధీ టు హిట్లర్ గా విడుదల చేయబడిన సినిమా. ఇది 2011 నాటి భారతీయ నాటక చలన చిత్రం. ఇది నాజీ పార్టీ నాయకుడు, జర్మనీ ఛాన్సలర్, నాజీ జర్మన్ నియంత అడాల్ఫ్ హిట్లర్‌ కు  మోహన్ దాస్ గాంధీ రాసిన లేఖల ఆధారంగా రూపొందించబడింది. అడాల్ఫ్ హిట్లర్‌గా రఘుబీర్ యాదవ్, ఎవబ్రాన్‌గా నేహా ధూపియా నటించిన ఈ చిత్రానికి రాకేష్ రంజన్ కుమార్ దర్శకత్వం వహించాడు. ఈ చిత్రాన్ని ఆమ్రాపాలి మీడియా విజన్ అనే నిర్మాణ సంస్థ నిర్మించింది. ఇది 61 వ బెర్లిన్ ఇంటర్నేషనల్ ఫిల్మ్ ఫెస్టివల్‌లో ప్రదర్శించబడింది. అక్కడ దీనికి ప్రతికూల సమీక్షలు వచ్చాయి. ఫిల్మ్ బిజినెస్ ఆసియా పత్రిక , "రెచ్చగొట్టే టైటిల్ ఉన్నప్పటికీ, ఈ చిత్రం హంతకుడు ఫ్యూరర్‌కు నివాళి కాదు" అని పేర్కొంది. ఇది భారతదేశంలో 2011 జూలై 29 న ప్రదర్శించబడింది.
కథ
ఈ చిత్రం రెండవ ప్రపంచ యుద్ధం సమయంలో దృశ్యాలతో తీయబడింది. మోహన్ దాస్ గాంధీ (అవిజిత్ దత్), అడాల్ఫ్ హిట్లర్ (రఘుబీర్ యాదవ్) కు రాసిన లేఖలు,  హిట్లర్ తన దీర్ఘకాల ప్రేమికురాలు ఇవా బ్రౌన్ (నేహా ధూపియా) తో ఉన్న సంబంధాల చుట్టూ కేంద్రీకృతమై ఉంది. హిట్లర్ ఆమెను బెర్లిన్ బంకర్‌లో తన చివరి రోజుల్లో వివాహం చేసుకున్నాడు. కానీ అందులో వారు మరణించారు. ఈ చిత్రం గాంధీ, హిట్లర్ సిద్ధాంతాల మధ్య వ్యత్యాసాన్ని వర్ణిస్తుంది. నాజీయిజం కంటే గాంధీజం యొక్క ఆధిపత్యాన్ని పేర్కొంది.
నిర్మాణం
అనుపమ్ ఖేర్ వాస్తవానికి హిట్లర్ పాత్రను పోషించడానికి అంగీకరించాడు, కానీ హిట్లర్ లక్షలాది మంది యూదులను ఊచకోత కోసిన కారణంగా ఆ పాత్రను పోషించినందుకు భారతదేశంలోని యూదు సంస్థలు ఖండించడంతో అతను వెనక్కి తగ్గాడు.
మూలాలు
వర్గం:భారతీయ సినిమాలు వర్గం:2011 సినిమాలు వర్గం:All articles with dead external links వర్గం:హిందీ-భాషా చలనచిత్రాలు
ఎమ్. ఆర్. శ్రీనివాసన్
'''ఎమ్. ఆర్. శ్రీనివాసన్''' (జననం: జనవరి 5, 1930) ఈయన అణు శాస్త్రవేత్త, మెకానికల్ ఇంజనీర్. ఈయన పద్మ విభూషణ్, పద్మభూషణ్, పద్మ పురస్కారాల గ్రహీత.
తొలినాళ్ళ జీవితం
ఈయన 1930, జనవరి 5 న ఆనాటి బ్రిటిష్ ఇండియా ప్రస్తుతం బెంగళూరులో జన్మించాడు. ఈయన ఎనిమిది మంది తోబుట్టువులలో మూడవ సంతానంగా జన్మించాడు. ఈయన మైసురులోని సైన్స్ స్ట్రీమ్‌ కాలేజీలో తన ప్రాథమిక విద్యను, తన ఇంటర్మీడియట్ విద్యను సంస్కృతం, ఇంగ్లీషును ప్రథమ భాషగా ఎంచుకొని తన విద్యను పూర్తిచేసాడు. ఈయనకు భౌతికశాస్త్రం మీద మక్కువతో 1950 లో సర్.ఎం.విశ్వేశ్వరాయ ఇంజనీరింగ్ కళాశాలలో మెకానికల్ ఇంజనీరింగ్ విభాగంలో పూర్తిచేసాడు. ఈయన 1952 లో తన మాస్టర్స్ విద్యను పూర్తి చేశాడు. 1954 లో కెనడాలోని మాంట్రియల్‌లోని మెక్‌గిల్ విశ్వవిద్యాలయం నుంచి గ్యాస్ టర్బైన్ టెక్నాలజీ విభాగంలో డాక్టర్ ఆఫ్ ఫిలాసఫీని పూర్తిచేసాడు.
పదవులు
ఈయన 1990 నుండి 1992 వరకు వియన్నా లోని ఇంటర్నేషనల్ అటామిక్ ఎనర్జీ ఏజెన్సీలో సీనియర్ సలహాదారుగా పనిచేసాడు. ఈయన 1996 నుండి 1998 వరకు భారత ప్రభుత్వ ప్రణాళికా సంఘం సభ్యుడిగా పనిచేశాడు. ఈయన 2002 నుండి 2004 వరకు, 2006 నుండి 2008 వరకు భారత జాతీయ భద్రతా సలహా మండలిలో బోర్డు సభ్యుడిగా ఉన్నాడు. 2002 నుండి 2004 వరకు కర్ణాటక ఉన్నత విద్యపై వేసిన టాస్క్ ఫోర్స్ కమిటీలలో ఈయన కూడా ఉన్నారు. ఈయన వరల్డ్ అసోసియేషన్ ఆఫ్ న్యూక్లియర్ ఆపరేటర్స్ (WANO) వ్యవస్థాపక సభ్యుడు. ఈయన ఇండియన్ నేషనల్ అకాడమీ ఆఫ్ ఇంజనీరింగ్ అండ్ ఇన్స్టిట్యూషన్ ఆఫ్ ఇంజనీర్స్ (ఇండియా), ఇండియన్ న్యూక్లియర్ సొసైటీకి ఫెలో సభ్యుడిగా ఉన్నాడు.
వ్యక్తిగత జీవితం
ఈయన శ్రీమతి గీతా శ్రీనివాసన్ వివాహం చేసుకున్నాడు. ఈమె ప్రకృతి పరిరక్షణాధికారి, వన్యప్రాణి కార్యకర్త, నీలగిరి వన్యప్రాణి & ఎన్విరాన్మెంట్ అసోసియేషన్ అధ్యక్షురాలు. వీరికి ఇద్దరు పిల్లలు ఉన్నారు వీరి పిల్లలు రఘువిర్ శ్రీనివాసన్ ప్రస్తుతం ఫిన్లాండ్ లోని హెల్సింకిలో నివసిస్తున్నాడు. శారదా శ్రీనివాసన్ ప్రస్తుతం బెంగళూరులో నివసిస్తున్నారు.
మరిన్ని విశేషాలు
ఈయన భారతదేశంలో అణు విద్యుత్ కార్యక్రమం, పిహెచ్‌డబ్ల్యుఆర్ అభివృద్ధిలో కీలక పాత్ర పోషించాడు.
మూలాలు
వర్గం:జీవిస్తున్న ప్రజలు వర్గం:1930 జననాలు వర్గం:పద్మభూషణ పురస్కార గ్రహీతలు
కేవీఆర్ మహేంద్ర
కేవీఆర్‌ మహేంద్ర (జ. మార్చి 11) తెలుగు సినిమా దర్శకుడు, రచయిత. 2019లో వచ్చిన దొరసాని సినిమాతో దర్శకుడిగా తెలుగు సినిమారంగంలోని అడుగుపెట్టాడు.
జననం
మహేంద్ర, మార్చి 11న వరంగల్ పట్టణ జిల్లా, హసన్‌పర్తి మండలం లోని జైగిరి గ్రామంలో జన్మించాడు.
సినిమారంగ ప్రస్థానం
2002లో పీపుల్స్ భారతక్క సినిమా ద్వారా సినిమారంగం ప్రవేశ చేసిన మహేంద్ర, ఆ తరువాత కొన్ని సినిమాలకు కో-డైరెక్టర్ గా పనిచేశాడు. మహేంద్ర తెలంగాణ ఉద్యమం నేపథ్యంపై 'నిశీధి' పేరుతో లఘుచిత్రాన్ని తీశాడు. ఆ లఘుచిత్రం పలు అంతర్జాతీయ చలన చిత్రోత్సవ వేదికల్లో ప్రదర్శించబడటమేకాకుండా 18 దేశాలనుంచి 39 జాతీయ, అంతర్జాతీయ అవార్డులును అందుకుంది. ఇండోర్ అంతర్జాతీయ చలన చిత్రోత్సవంలో ఉత్తమ దర్శకుడు అవార్డు, పూణే అంతర్జాతీయ చలన చిత్రోత్సవంలో ఉత్తమ సినిమాటోగ్రాఫర్ అవార్డును గెలుచుకుంది. 21వ కోల్‌కతా అంతర్జాతీయ చలన చిత్రోత్సవంలో 60 దేశాల నుండి వచ్చిన 2500 చిత్రాలలో నిశీధి 25వ స్థానంలో నిలిచింది.
సినిమారంగంలో మహేంద్ర, తెలంగాణలో 80వ దశకంలో దొరల కాలంలో జరిగిన ఒక నిజజీవిత ప్రేమకథ ఆధారంగా 2019లో దొరసాని సినిమాను రూపొందించాడు. మధుర ఎంటర్‌టైన్మెంట్, బిగ్ బెన్ సినిమాలు సంయుక్త నిర్మాణంలో తెరకెక్కిన ఈ చిత్రంలో విజయ్ దేవరకొండ తమ్ముడు అనంద్ దేవరకొండ, రాజశేఖర్ చిన్నకుమార్తె శివాత్మిక హీరో హీరోయిన్లుగా నటించారు.
ఇతర లంకెలు
వర్గం:వరంగల్లు గ్రామీణ జిల్లా వ్యక్తులు వర్గం:వరంగల్ జిల్లా రచయితలు వర్గం:తెలుగు సినిమా దర్శకులు వర్గం:తెలుగు సినిమా రచయితలు వర్గం:వరంగల్లు పట్టణ జిల్లా సినిమా దర్శకులు
శుభప్రదం
కె. విశ్వనాథ్ దర్శకత్వంలో 2010లో వచ్చిన సినిమా శుభప్రదం. అల్లరి నరేష్, మంజరి ఫడ్నిస్ నటించారు.
హోషంగాబాద్ శాసనసభ నియోజకవర్గం
హోషంగాబాద్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం హోషంగాబాద్ జిల్లా, హోషంగాబాద్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
శుభప్రదం
కథ
ఇందూ ( మంజరి ఫడ్నిస్ ) సంగీతమంటే ఇష్టం. ఆమె తల్లి మలయాళీ, తండ్రి ( వైజాగ్ ప్రసాద్ ) తెలుగు. ఆమెకు ఇద్దరు బాబాయిలు ( అశోక్ కుమార్, గుండు సుదర్శన్ ). వీరి భార్యలు చెన్నై, కోల్‌కతాలకు చెందినవారు. ఆ విధంగా భారతదేశం మొత్తం ఆ కుటుంబంలో ఉంది. ఆమె తెలుగు, మలయాళం, బెంగాలీ, తమిళ భాషలు బాగా మాట్లాడగలదు. అనుకోకుండా ఆమె చక్రీ ( అల్లరి నరేష్ ) ని చూస్తుంది. అతడు మంచి గాయకుడు. కానీ ప్రొఫెషనల్ గాయకుడు కాదు. చక్రి ఆమెతో ప్రేమలో పడతాడు. ఆమె కూడా అతణ్ణి ప్రేమిస్తుంది. కానీ చక్రిది ఒక విచిత్రమైన వృత్తి. అది సినిమా సగంలో బయట పడుతుంది. అది, ఓ కొండ పైన ఉన్న గుడికి వెళ్ళే వృద్ధులను, వికలాంగులను వీపుపై ఎక్కించుకుని మోసుకు వెళ్ళడం.
హోషంగాబాద్ శాసనసభ నియోజకవర్గం
మూలాలు
వర్గం:మధ్య ప్రదేశ్ శాసనసభ నియోజకవర్గాలు
శుభప్రదం
కథ
ఇందూ తన జీవితాన్ని మార్చే సంఘటనలో ఒక ధనవంతుడి ( శరత్ బాబు ) కంటబడుతుంది. కథలోని ప్రధాన మలుపు అక్కడ కనిపిస్తుంది. ఆ ధనవంతుడు ఎవరు - అతనికి సింధు అనే మనవరాలు ఉంది. ఆమె అచ్చు ఇందు లాగానే ఉండేది. సింధు యాసిడ్ దాడిలో మరణిస్తుంది. అందువల్ల ఇందులో తన మనవరాలిని రూపాన్ని చూసు కుంటున్నాడు. తరువాత ఏమి జరుగుతుందనేది మిగతా సినిమా.
పాటలు
శుభప్రదం యొక్క ఆడియో 2010 జూన్ 20 న విడుదలైంది. నాటి ఆంధ్రప్రదేశ్ ముఖ్యమంత్రి కె రోశయ్య సిడిలను ఆవిష్కరించి ఎస్పీ బాలసుబ్రమణ్యానికి అందజేశాడు. ఈ చిత్రంలో మణి శర్మ సంగీతం అందించాడు.
విడుదల
ఈ చిత్రం మంచి విజయాన్ని సాధించలేకపోయింది.
మూలాలు
వర్గం:భారతీయ సినిమాలు వర్గం:తెలుగు సినిమాలు వర్గం:రమాప్రభ నటించిన చిత్రాలు
తెలంగాణ డిజిటల్ మీడియా
తెలంగాణ డిజిటల్ మీడియా (ఆంగ్లం: Telangana Digital Media) అనేది తెలంగాణ ప్రభుత్వ సమాచార సాంకేతిక శాఖకు చెందిన ఒక విభాగం. డిజిటల్ మీడియా ప్లాట్‌ఫారమ్‌ల ద్వారా తెలంగాణ ప్రభుత్వానికి సంబంధించిన సమాచారాన్ని పౌరులకు అందించడంకోసం ఈ విభాగం ఏర్పాటుచేయబడింది. ప్రముఖ రచయిత, సాంకేతిక నిపుణుడైన దిలీప్ కొణతం, ఈ డిజిటల్ మీడియాకు డైరెక్టర్ గా బాధ్యతలు నిర్వర్తిస్తున్నాడు.
చరిత్ర
నేటికాలంలో డిజిటల్ మాధ్యమం చాలా వేగంగా దూసుకెలుతోంది. ప్రభుత్వ కార్యకలాపాలు, ఇతర వివరాలు ప్రజలకు చేరవేయడానికి డిజిటల్ మాధ్యమాలు ఉపయోగపడుతున్నాయి. తెలంగాణ రాష్ట్రం ఏర్పడిన తరువాత డిజిటల్ మాధ్యమాల ప్రాముఖ్యతను గుర్తించిన తెలంగాణ ప్రభుత్వం, 2014 జూన్ నెలలో తెలంగాణ డిజిటల్ మీడియా విభాగాన్ని ఏర్పాటచేసింది. ఐటీ శాఖామంత్రి కల్వకుంట్ల తారక రామారావు ఆధ్వర్యంలో ఈ విభాగం కార్యకలాపాలు కొనసాగిస్తోంది.
అంజు కురియన్
అంజు కురియన్ భారతదేశానికి చెందిన మోడల్, సినిమా నటి. ఆమె 2016 మలయాళ సినిమా కవి ఉద్దేషిచతు ద్వారా సినీరంగంలోకి అడుగుపెట్టి  2018లో విడుదలైన న్జన్ ప్రకాశన్‌,  2019లో తమిళ సినిమా ఇగ్లూ లో నటనకు గాను మంచి గుర్తింపునందుకుంది.
బయటి లింకులు
వర్గం:1993 జననాలు వర్గం:భారతీయ సినిమా నటీమణులు వర్గం:జీవిస్తున్న ప్రజలు
పర్వెడ (చంచలం)
పర్వేడ (చంచలం), తెలంగాణ రాష్ట్రం, రంగారెడ్డి జిల్లా, శంకర్‌పల్లి మండలంలోని గ్రామం.